**Üllés Nagyközség Képviselőtestületének**

**…../2015.(VI.26.) önkormányzati rendelete**

***a nevelési-oktatási intézményekben biztosított gyermekétkeztetés igénybevételének módjáról és a térítési díjakról***

Üllés Nagyközség Önkormányzat képviselő-testülete az Alaptörvény 32. cikk (2) bekezdésében, kapott felhatalmazás alapján, valamint a gyermekek védelméről és a gyámügyi igazgatásról szóló 1997. évi XXXI. tv. 29. § (1), 147. § (1) és a 162. § (5) bekezdésében foglaltak alapján az alábbi rendeletet alkotja:

Általános rendelkezések

1.§

A Rendelet hatálya kiterjed Üllés Nagyközségi Önkormányzat fenntartásában működő

1. a bölcsődében,
2. az óvodában,
3. általános iskolában,
4. Erdei Iskola szálló

(továbbiakban: intézmény) biztosított óvodai intézményi étkeztetésre, iskolai intézményi étkeztetésre, üdülői,tábori étkeztetésre.

A térítési díj összege és befizetésének módja

2.§

1. Az 1. § szerinti étkeztetésért fizetendő térítési díj (továbbiakban: térítési díj) összegét a rendelet *melléklete* tartalmazza.
2. A térítési díj befizetése az Üllési Önkormányzati Konyha pénztárában készpénzes befizetéssel történik a tárgyhó 1. napjától a 10. napjáig.

Térítési díj kedvezmények

3. §

1. Nem kell térítési díjat fizetni:
2. ha a gyermek ellátása szünetel,
3. ha a gyermek a napközbeni ellátást, betegség vagy más indok miatt nem veszi igénybe a bejelentést követő naptól.
4. Gyermekétkeztetés esetén
5. a bölcsődés, az óvodás, nappali rendszerű iskolai oktatásban részt vevő és rendszeres gyermekvédelmi kedvezményben részesülő gyermek után az intézményi térítési díj 100 %-át,
6. három – vagy többgyermekes családoknál gyermekenként az intézményi térítési díj 50 %-át,
7. tartósan beteg vagy fogyatékos gyermek, tanuló után az intézményi térítési díj 50 %-át,

kedvezményként kell biztosítani (az a-d) pont a továbbiakban együtt: normatív kedvezmény)

1. A normatív kedvezmény csak egy jogcímen vehető igénybe. A gyermekvédelmi gondoskodásban részesülő - nevelőszülőnél, gyermekotthonban, vagy más bentlakásos intézményben nevelkedő - ideiglenes hatállyal elhelyezett, átmeneti vagy tartós nevelésbe vett gyermek után nem vehető igénybe a normatív kedvezmény.

Eljárási rendelkezések

4. §

1. Az ellátást igénybe vevő gyermek szülői felügyeletet gyakorló szülője vagy más törvényes képviselője (továbbiakban: kérelmező) a gyermekétkeztetés iránti kérelmét az 1.§ szerinti intézmények vezetőjénél nyújthatja be.
2. A kérelemhez mellékelni kell:
3. három vagy több gyermek esetén a családi pótlékról szóló igazolást,
4. a közös háztartásban élő eltartott gyermek tartós betegségére vagy fogyatékosságára vonatkozó igazolást,
5. a rendszeres gyermekvédelmi kedvezményre való jogosultság igazolását.
6. A kedvezmény iránti kérelmet az Üllési Önkormányzati Konyha vezetőjéhez kell benyújtani. A kedvezményt a tárgyhó 1. napjától kell megállapítani.
7. Napközbeni ellátás keretében biztosított étkeztetésben az ebéd külön is igényelhető.

5.§.

Ez a rendelet 2015. szeptember 1. napjától lép hatályba, ezzel egyidejűleg a nevelési-oktatási intézményekben biztosított gyermekétkeztetés igénybevételének módjáról és a térítési díjakról szóló 4/2012.(III.09.) önkormányzati rendelet hatályát veszti. .

Ü l l é s, 2015. június 25.

 Nagy Attila Gyula Dr. Sugár Anita

 polgármester jegyző

A rendelet kihirdetve:

2015. június 26.

 Dr. Sugár Anita

 jegyző

*melléklet a ……./2015. (VI.26..) önkormányzati rendelethez*

**TÉRÍTÉSI DÍJAK**

|  |  |  |
| --- | --- | --- |
| **Bölcsőde** | Reggeli  | 98 Ft |
| Tízórai  | 49 Ft |
| Ebéd  | 248 Ft |
| Uzsonna  | 96 Ft |
| **Napi költség** | **491 Ft** |
| **Óvoda** | Tízórai  | 110 Ft |
| Ebéd  | 328 Ft |
| Uzsonna  | 82 Ft |
| **Napi költség** | **520 Ft** |
| **Iskolai napközi** | Tízórai  | 120 Ft |
| Ebéd  | 383 Ft |
| Uzsonna  | 89 Ft |
| **Napi költség** | **592 Ft** |
| **Erdei Iskola** | Reggeli  | 386 Ft |
| Ebéd  | 460 Ft |
| Vacsora  | 386 Ft |
| **Napi költség** | **1232 Ft** |
| **Felnőtt ebéd** |  | **542 Ft** |

A fenti díjak az ÁFA-t nem tartalmazzák.

**Indokolás**

A nevelési-oktatási intézményekben biztosított gyermekétkeztetés igénybevételének módjáról és a térítési díjakról szóló 4/2012.(III.09.)önkormányzati rendelet hatályon kívül helyezésére, ugyanezen tárgykörben új rendeletek megalkotására az alábbi módosítási javaslatok miatt kerülne sor:

* változik a rendelet címe
* változik a rendelet bevezető része
* az 1. §-ben az önkormányzat elnevezése
* a 2.§ (2) bekezdésében és a 4.§ (3) bekezdésében változik a konyha neve
* változik az élelmezési nyersanyagköltség és a szolgáltatásért fizetendő térítési díj (melléklet)

Az emelést az Üllési Önkormányzati Konyha vezetőjének jelzése alapján javasolt megtenni. A térítési díj emelést a nyersanyagköltség – utolsó díjemelés óta eltelt időszakban történő jelentős emelkedése indokolja.